एक महिला के शारीरिक उत्पीड़न के आरोप में फंसे भाजपा के प्रदेश संगठन महामंत्री संजय कुमार के खिलाफ कांग्रेस ने राजधानी देहरादून में जोरदार नारेबाजी के बीच प्रदर्शन किया और रैली निकाली। इस दौरान पार्टी कार्यकर्ताओं ने भाजपा का पुतला भी फूंका। कांग्रेस आरोपी पर मुकदमा दर्ज करने की मांग कर रही थी। साथ ही पीड़िता को सुरक्षा देने की मांग भी की गई। प्रकरण में कार्रवाई न किए जाने पर महिला कांग्रेस ने भाजपा नेताओं के घेराव की चेतावनी दी।